Роналдиньо

Роналдиньо буюу Роналдиньо Гаучо гэж алдаршсан Роналдо де Ассес Морейра (, 1980 оны 3 сарын 21-нд Порто Алегред төрсөн) нь Бразилын хөлбөмбөгчин бөгөөд өдгөө АС Милан багт тоглодог, Бразилын хөлбөмбөгийн үндэсний шигшээ багийн гишүүн. Үеийнхэн дундаа хамгийн авьяаслаг хөлбөмбөгчдийн нэг гэгддэг. Чөлөөт цохилтын мастер тэрээр гайхалтай хууралтын чадвартай билээ.  

Роналдиньо гэдэг нь португал хэлээр "Бяцхан Роналдо" гэсэн утгатай бөгөөд өөр нэгэн алдартай хөлбөмбөгчин Рональдог Бразилд Роналдиньо гэж дууддаг байсан тул "Гаучо" хэмээх хочоороо нутагтаа алдаршжээ. Рональдо Европт очихдоо өөрийн нэрээ хэрэглэх болсон бол Роналдиньо мөн адил Европ руу шилжихдээ Гаучо гэх хочоо гээжээ.

Милан руу шилжихээсээ өмнө тэрээр Пари Сен-Жермен болон Барселона багуудад тоглож байсан бөгөөд 2006 онд Аваргуудын лигт түрүүлж, 2005 онд Баллон д'Ор буюу Европын шилдэг хөлбөмбөгчний шагналыг хүртжээ. Роналдиньо 2007 оны 1 сард Испанийн иргэншилтэй болсонRonaldinho Becoming the Face of Soccer, Jack Bell, nytimes.com, March 26, 2007. Retrieved March 26, 2007..

Шигшээ багийнхаа хамт 2002 онд дэлхийн аварга цолыг хүртсэн бол 2008 оны Бээжингийн олимпоос хүрэл медалиар энгэрээ мялаажээ.

 Гавьяа шагнал 
Парис Сэйнт-Жермэйн
УЕФА Интэртото Цом(1): 2001
Барселона
Ла Лига(2):2004-05, 2005-06
Испаний Супер Цом(2): 2005, 2006
УЕФА Аваргуудын Лиг(1): 2005-06

Шигшээ баг
Копа Америка(1): 1999
Дэлхийн Аварга(1): 2002
Тив хоорондын цом(1): 2005

Хувийн шагнал
Дэлхийн шилдэг хөлбөмбөгчин(2): 2004, 2005
Европын шилдэг хөлбөмбөгчин(1): 2005

 Эшлэл 

Ангилал:Бразилын хөлбөмбөгчин
Ангилал:Бразилын олимпын хүрэл медальтан
Ангилал:ФИФА-гийн оны шилдэг хөлбөмбөгчин
Ангилал:Бразилчууд
Ангилал:1980 онд төрсөн